Home / FRESH / Wat kies jy? Hemel of Hel?
Wat kies jy? Hemel of Hel?
Ek het 'n rukkie gelede in die kerk gevra dat die mense 'n hand moet opsteek as hulle saamstem met een van die volgende drie stellings oor hulle geloof: dat ons slegs deur geloof gered word, of dat ons gered word deur ons dade, of deur 'n kombinasie van geloof en werke. En jy, wat glo jy?
Ek is nie iemand wat sommer bang word nie. Maar hierdie een ding maak my bang – dat kerke vol mense is, wat in Jesus glo en tog hel toe gaan.
Sjoe, dit is 'n verregaande ding om te sê, is dit nie? Dit staan lynreg teenoor wat die meeste Christene glo, naamlik dat ons gered word deur God se genade, deur ons geloof in Jesus Christus. Hoe kan dit dan wees dat iemand wat getuig van geloof in Jesus, hel toe kan gaan?
Wag nou, voordat jy vir my kwaad word, laat ons kyk wat Jesus hieroor sê in:
Matteus 7:21 Nie elkeen wat vir My sê: 'Here, Here,' sal in die koninkryk van die hemel ingaan nie, maar net hy wat die wil doen van my Vader wat in die hemel is.
Eina! Eina! Ek het al gehoor dat mense dit op allerhande verskillende maniere probeer verklaar … maar ek het in die Bybelkollege geleer dat jy moet lees wat daar staan! Dis altyd die betroubaarste manier om te verstaan ​​wat God probeer sê. En as ons hierdie verse lees, is dit absoluut voor die hand liggend. Om die waarheid te sê, as jy die volgende paar verse lees, word dit nog pynliker.
Matteus 7:22-23 Baie sal daardie dag vir My sê: 'Here, Here, het ons dan nie in u Naam gepreek nie, deur u Naam bose geeste uitgedryf en deur u Naam baie wonders gedoen nie?' Dan sal Ek openlik vir hulle sê: Ek het julle nooit geken nie. Gaan weg van My af, julle wat die wet van God oortree."